Държавен вестник, бр. 52, 2019 г., стр. 29

БРОЙ  52	
Д Ъ Р Ж А В Е Н  В Е С Т Н И К 	
СТР.  29  
(2) Не се допуска едноличният собственик с 
трайни увреждания да прехвърля управлението 
на своето предприятие на друго лице, в т.ч. и на 
представители от своето семейство, под каквато 
и да е форма (устно, чрез генерално пълномощно 
или по друг начин). Това ограничение е в сила 
до изтичане на срока по чл. 7, ал. 3.
(3) При установяване на формално управле-
ние на предприятието от страна на едноличния 
собственик след сключване с АХУ на договора 
за финансиране, в т.ч. по време на изпълнението 
на инвестиционния проект и в срока по чл. 7, 
ал. 3, договорът с предприятието се прекратява, 
а полученото финансиране се възстановява на 
АХУ заедно със законната лихва.
Чл. 6. (1) Едноличният собственик осигурява 
своите доходи от функциониране на собственото 
си предприятие в изпълнение на задълженията си 
по чл. 5, ал. 1 чрез самостоятелно извършване на 
основната(ите) дейност(и), записана(и) в Търгов-
ския регистър при учредяване на предприятието.
(2) За нуждите на извършваната стопанска 
дейност едноличният собственик може да наема 
и други лица за осъществяване само на спомага-
телни, неуправленски, неопределящи профила на 
дейност на предприятието видове работи.
(3) Когато се предлага наемане на допълните-
лен персонал, задължително се прави оценка на 
преимущественото участие на едноличния соб-
ственик при извършване на основните дейности 
на предприятието. Като минимално доказателство 
за преимущественото участие на собственика се 
използва размерът на възнаграждението, което се 
определя в бюджета и не може да бъде по-малко 
от възнаграждението на целия нает персонал, оп-
ределено при съществуващите нормални условия 
за заплащане на труда в страната.
(4) В изпълнение на условията по предходната 
алинея едноличният собственик с трайни увреж-
дания не може да наема допълнителен персонал 
за изпълнение на управленски функции и на 
дейности, които биха поставили развитието на 
предприятието в зависимост от волята на наетото 
лице. Това ограничение е в сила до изтичане на 
срока по чл. 7, ал. 3.
(5) Не се разрешава наемането на персонал, 
който да върши цялата дейност, записана в Тър-
говския регистър, като за едноличния собственик 
се запазва само функцията на управляващ. 
Чл. 7. (1) Дейностите, които се изпълняват в 
рамките на конкурсното предложение, се делят 
на две групи.
(2) Към първа група дейности се отнасят ин-
вестиционните дейности, чието осъществяване 
подготвя започването и развитието на самостоя-
телна стопанска дейност. Продължителността на 
същите не може да бъде по-голяма от 4 месеца.
(3) Към втора група дейности се отнасят дей-
ностите, които предстои да се изпълняват след 
приключване на инвестиционните дейности. 
Продължителността им не може да бъде по-малка 
от 36 месеца.
(4) С реализацията на дейностите от първа 
група се подготвя извършването на дейностите от 
втора група. Изпълнението на инвестиционните 
дейности не може да носи печалба (доход) за 
предприятието. Предприятието трябва да полу-
чава печалба при изпълнение на дейностите от 
втора група, което е предпоставка за неговата 
ефективност и ефикасност.
(5) Когато поради обективни причини се на-
ложи временно прекратяване на дейностите от 
първа и втора група, регламентираният срок се 
увеличава с периода на временното прекратяване.
Чл. 8. (1) Всеки кандидат може да участва в 
обявения конкурсен кръг само с едно предложение.
(2) С проектно предложение, което не е 
класирано в един конкурсен кръг, може да се 
кандидатства само още веднъж: през годината 
на първото кандидатстване или през следващата 
година. За целта то трябва да се преработи в съ-
ответствие с нормативните разпоредби, като се 
отчетат и бележките на оценителната комисия. 
(3) Физически лица с трайни увреждания, които 
са били финансирани за започване и развитие на 
самостоятелна стопанска дейност от Агенцията 
за хората с увреждания, нямат право на повторно 
кандидатстване. 
Чл. 9. Когато конкурсно предложение се пред-
ставя за оценка на дата и час, в т.ч. и датата и часа 
на пощенското клеймо на подателя, по-късна от 
датата и часа, обявени за крайни за съответния 
конкурс, то не се допуска до участие. 
Чл. 10. (1) Допускат се до участие в конкурс 
кандидати, отговарящи на следните условия:
1. чиито предложения съдържат попълнен 
формуляр и/или бюджет;
2. чиито предложения съдържат изискуеми 
доказателствени документи по чл. 37;
3. чиито предложения не попадат в обхвата 
на чл. 1 от Регламент (ЕС) № 1407/2013 г. на 
Европейската комисия;
4. не са ползвали преференции по чл. 49 от 
Закона за насърчаване на заетостта;
5. нямат изискуеми публични задължения 
към държавата или общините, установени с акт 
на компетентен орган, освен ако е допуснато от-
срочване или обезпечение на задълженията или 
задължението е по акт, който не е влязъл в сила; 
6. не са получили средства от други източници 
за финансиране на същите допустими разходи и 
за същата цел.
(2) От участие в конкурса се отстраняват лица 
с трайни увреждания:
1. които имат учредено еднолично предприятие, 
независимо дали е действащо, или недействащо;
2. които участват като съдружници в други 
търговски дружества;
3. чиито предложения имат за цел получаването 
на доходи от отдаване под наем на придобитото 
по инвестиционния проект имущество;
4. чиито предложения имат за цел развитието 
на хазартни игри;
5. чиито предложения имат за цел покупка на 
земя и трайни насаждения.
(3) Неналичието на обстоятелства по ал. 2, 
т. 1 и 2 се удостоверяват с писмена декларация.
Раздел II
Предназначение на отпусканите средства за 
финансиране на конкурсните проекти
Чл. 11. Средства за финансиране на конкурсни 
предложения се отпускат на лицата по чл. 2 само 
след представяне на цялостно разработен проект